Hundredvis af afviste somaliere er forsvundet, før politiet har nået at tvangsudsende dem.

Da somaliske Ibrahim mistede sin opholdstilladelse, blev han bedt om at flytte til Sandholmlejren med henblik på, at han en dag kunne sendes hjem. Men han dukkede aldrig op.

- Jeg ved godt, hvad der sker med mig, hvis jeg tager til Somalia, sagde han efterfølgende i telefonen.

Den 30-årige somalier fik i juni inddraget sin opholdstilladelse i forbindelse med myndighedernes genbehandling af 800 herboende somalieres sager.

I stedet for at rejse til Somalia eller flytte ind på centret gik han under jorden, skriver Politiken mandag.Og han er ikke den eneste. I løbet af det seneste halvandet år er 351 afviste somaliere forsvundet, viser en aktindsigt fra Rigspolitiet, skriver Politiken mandag.

Det er mere end tre gange så mange som i 2014.

Dukker aldrig op

Netop i forhold til Somalia er mulighederne for at hjemsende afviste personer med tvang meget begrænsede, oplyser kilder tæt på forløbet til Politiken.

Somalias EU-ambassadør har sagt, at ingen kan hjemsendes, fordi der ikke er nogen aftale om det mellem Danmark og Somalia.

Når der ikke er reel udsigt til udsendelse, kan afviste somaliere som udgangspunkt ikke frihedsberøves, så de bliver i stedet placeret i et udrejsecenter.

Det er herfra, nogle af dem forsvinder, mens andre aldrig dukker op.Det har ikke været muligt at få et interview med lederen af Nationalt Udlændingecenter ved Rigspolitiet, Per Fiig, men i en skriftlig kommentar siger han til Politiken:

- Rigspolitiet kan selvsagt ikke garantere, at alle efterlyste afviste asylansøgere har forladt Danmark. Men det er Rigspolitiets formodning, at størstedelen er udrejst af landet på egen hånd.

Dansk Folkeparties udlændingeordfører, Martin Henriksen, kalder det "stærkt kritisabelt, at så mange forsvinder".

- Det viser jo med al tydelighed, at regeringen ikke har godt nok styr pAfviste somaliere går under jordenå det. Der skal ske noget nu, siger han til Politiken.